Essi Sainio

Essi Katriina Sainio (s. 9. syyskuuta 1986 Helsinki) on suomalainen jalkapalloilija, joka edusti urallaan pisimpään Helsingin Jalkapalloklubia. Sainio pelasi myös muun muassa saksalaisessa Turbine Potsdamissa, jossa hän voitti ensimmäisenä suomalaisena naisten Bundesliigan mestaruuden vuonna 2009. Naisten maajoukkueessa Sainio pelasi (2006–2022) yhteensä 58 maaottelua, joista viimeiseksi jäi EM-kisojen 2022 alkulohkon päätösottelu Suomi–Saksa (0–3). Sainio pelasi urallaan enimmäkseen keskikentällä mutta pystyi pelaamaan usealla eri paikalla.

 Ura 
 Seurajoukkueet 
Sainion kasvattajaseura on espoolainen FC Kasiysi, jonka lisäksi hän edusti juniorivuosinaan FC Espoota (2000-2003) ja FC Honkaa (2004-2005), Sainion pelaajaura pääsarjatasolla alkoi SM-sarjassa 20.4.2002 ottelussa Vaasan Sport - FC Espoo, missä hän tuli vaihdosta kentälle 66. minuutin kohdalla. Syksyllä 2005 Sainio siirtyi Helsingin Jalkapalloklubiin, missä kuitenkin ehti pelata keväällä 2006 vain viisi SM-sarjapeliä, kunnes siirtyi useaksi vuodeksi ulkomaille. Ensin Saksan mestarijoukkue Turbine Potsdamiin vuonna 2006. Kahden ensimmäisen kauden aikana Potsdam oli kolmas ja kaudella 2008-09 Turbine Potsdamin riveissä tuli Saksan mestaruus ja Saksan Cupin (DFB-Pokal) finaalitappio. Potsdamissa Sainio voitti kaksi Saksan hallimestaruuta vuosina 2008 ja 2009. Kesällä 2009 hän siirtyi Ruotsin Damallsvenskaniin AIK Solnan riveihin, josta palasi seuraavana kesänä takaisin Saksaan SC Freiburgiin toiselle sarjatasolle 2. Bundesliigaan. Ensimmäisellä kaudella Freiburg voitti 2.Bundesliigan (etelä) mestaruuden ja Freiburg nousi takaisin pääsarjaan. Seuraavalla kaudella Sainio oli Bundesliigassa joukkueen paras maalintekijä neljällä maalillaan, vaikka kevätkausi meni loukkaantumiseen. Sainio pelasi Freiburgissa vuoteen 2012 saakka ja oli sen jälkeen poissa pelikentiltä kahden kauden ajan. Vuonna 2015 hän teki paluun Naisten Liigaan HJK:n joukkueessa. 

Sarjaotteluiden lisäksi Sainio on pelannut eri seuroissa kansallisissa cup-kilpailuissa seuraavasti: 2002–03 FC Espoo (5 ottelua / 1 maali), 2004 MPS (0/0), 2004–05 Honka Espoo (5/3), 2006 HJK (0/0), 2006–09 Turbine Potsdam (8/4), 2009 AIK Solna (0/0), 2010–12 SC Freiburg (4/1) sekä 2015–21 HJK:ssa (19 ottelua ja 10 maalia). Kausi 2021 Cupin osalta jäi loukkaantumisen vuoksi kokonaan väliin. Kaudella 2022 HJK hävisi loppuottelussa Åland Unitedille 0:2. Yhteensä cup-kilpailuissa 45 ottelua ja 20 maalia (tilanne 02.10.2022). Lisäksi Sainio on pelannut saksalaisessa Turbine Potsdamissa kaksi Naisten Uefa Cupin (nyk. Mestarien liigan) ottelua (0 maalia) kaudella 2006/07. Suomeen paluun jälkeen sekä HJK että Sainio olivat peräti 14 vuotta poissa Eurokentiltä. Marraskuussa 2020 Sainio pelasi koko ottelun Islannissa ottelussa Valur Reykjavik - HJK 3-0, mikä oli Sainion kolmas Euro-ottelu. Kaikkiaan Sainiolle tuli kaudella 2020 täyteen 300 seurajoukkueottelua 29.8.2020 pelatussa ottelussa KuPS–HJK. Naisten Mestarien liigan 1.karsintakierroksella 2020/21 ottelussa Valur Reykjavik - HJK 3-0 Sainio pelasi myös koko ottelun. Sainio on seurajoukkueessaan HJK:ssa ollut kahdesti ehdolla Naisten liigan/Kansallisen liigan parhaan keskikenttäpelaajan palkinnon saajaksi vuosina 2019 ja 2020. Peliuransa aikana Sainiolle tuli yli 30.000 peliminuuttia (liiga, cup, maajoukkue yms), mitä suurempaa määrää ei toistaiseksi ole suomalaisilla maajoukkuepelaajilla ole todettuna.

Sainio osallistui lisäksi HJK:n paluuvuonna 2015 Palloliiton järjestämään valmentajakurssille minkä seurauksena 2017 Sainiolle myönnettiin valmentajan B-lisenssi.

 Maajoukkue 
Sainion maajoukkueura alkoi 19-vuotiaana Tampereen Ratinan stadionilla 6.5.2006 MM-karsintaottelussa Suomi - Belgia.3-0. Tuossa ottelussa Sainio pelasi täydet minuutit. Sainio loukkaantui kuitenkin nuorten MM-kisoissa 2006 heti perään ja oli jonkin aikaa sivussa maaotteluista. Talvella 2007 Algarven turnauksessa Suomi - Ruotsi ottelussa Sainio loukkaantui uudelleen jo 8. peliminuutilla ja turnaus päättyi siihen. Paluu maajoukkueeseen tapahtui vasta talvella 2008. Sainio on pelannut Suomen naisten jalkapallomaajoukkueessa 54 ottelua.https://www.palloliitto.fi/essi-sainio  Vuoden 2009 EM-kilpailuissa hän kuului Suomen aloituskokoonpanoon kahdessa alkulohko-ottelussa sekä puolivälieräottelussa Englantia vastaan.http://www.uefa.com/womenseuro/season=2009/matches/round=15046/match=304284/index.htmlhttp://www.uefa.com/womenseuro/season=2009/matches/round=15046/match=304290/index.htmlhttp://www.uefa.com/womenseuro/season=2009/matches/round=15047/match=2001418/index.html  Nuorten maajoukkueissa hän pelasi alle 19-vuotiaiden EM-kisoissa kotikisoissa 2004 sekä 2005 Suomen selviytyessä välieriin sekä alle 20-vuotiaiden MM-kisoissa 2006.https://archive.today/20130717143153/http://en.archive.uefa.com/competitions/wunder19/history/season=2005/round=1935/match=81506/report=lu.htmlhttp://www.fifa.com/worldfootball/statisticsandrecords/players/player=237665/index.html 

Sainio palasi maajoukkueeseen vaihtopelaajana lokakuussa 2020 EM-karsintaotteluun Skotlantia vastaan Helsingin Bolt-Areenalla Suomen voittaessa 1–0. Hänen edellisestä maaottelustaan oli tuolloin kulunut lähes yhdeksän vuotta. Seuraavissa MM-karsinnoissa Sainio pelasi avauksessa 50. maaottelunsa Georgia - Suomi 0–3 (21.10.2021). Edellinen MM-karsintaottelu Sainiolla oli viikkoa vaille 12 vuotta aiemmin (28.10.2009 Portugali - Suomi 0–1). Englannin EM-kisoissa 2022 sekä Essi Sainio että Linda Sällström palasivat lähes 13 vuoden ennätyksellisen pitkän tauon jälkeen EM-kisoihin ottelussa 8.7.2022 Espanja - Suomi 4-1. Linda Sällström teki avausmaalin alle minuutin pelaamisen jälkeen. Sainio tuli kentälle puoliajalla, joten Sainiolle tuli 83 minuuttia pitempi "ennätys" kuin Sällströmille edellisestä EM-lopputurnauspelistä, mikä oli Turussa 3.9.2009 EM-puolivälierä Suomi - Englanti 2-3. Lohkon toisessa ottelussa Tanska - Suomi 1-0, Sainio pelasi koko ottelun. Lohkon päätöspelissä Sainio tuli vaihdosta 65. minuutilla Saksaa vastaan 0-3 tilanteessa. Lisämaaleja ei enää tullut. Kun Linda Sällström tuli vaihtoon 80.minuutilla, oli Sainio viimeinen Suomen EM-kotikisojen Turun puolivälierässä olleista pelaajista joka oli arvokisoissa kentällä. Kolme muuta Tinja-Riikka Korpela, Tuija Hyyrynen ja Anna Westerlund sairastuivat kesken turnauksen. Sainio ilmoitti Palloliiton tiedotteesa 15.8.2022 peliuran päättymisestä Maajoukkueessa 16.7.2022 pelattuun Suomi - Saksa 0-3 EM-alkulohkon otteluun. Kaikkiaan nuorten ja ikäluokkien sekä A-maajoukkueotteluita Sainiolle kertyi 101.

 Peliuran ohella ja jälkeen 
Jalkapallon ohella Sainio on pelannut salibandya naisten 3. divisioonassa. Sainio on osallistunut myös triathlonkilpailuihin.
Erityisesti Sainio on toiminut YLE:n jalkapallolähetyksissä MM-kisat 2023, Suomen naisten maajoukkueen ja Kansallinen liiga otteluissa asiantuntijana. Lisäksi Sainio on osallistunut YLE:n Aamun "Jälkihiki" -ohjelmassa yhtenä jäsenenä.

 Saavutukset 
 Saksan Bundesliigan mestaruus 2009
 Saksan DFP-pokaalin loppuottelu 2009 (DFB-Vereinspokal -mitali)
 Saksan 2.Bundesliigan (etelä) mestaruus 2011
 Suomen mestaruus 2019
 SM-hopea 2018, 2022
 SM-pronssi 2006, 2017
 Suomen cup 2017, 2019
 Suomen cupin loppuottelu 2015, 2022
 Saksan hallimestaruus (DFB-Hallenpokal) 2008, 2009
 Helsinki Cup hopeaa (FC Espoo) B-tytöt 2001
 Palloliiton piirimestaruus 2001 (Uusimaa) B-tytöt pronssia

 Palkintoja ja Ehdokkuuksia 
 Helsinki Cup palkinto 2001 TB-17
 Vuoden tyttöpelaaja 2006 (Suomen Palloliitto)
 Joukkueen maalikuningatar 2011/12 (SC Freiburg)
 Joukkueen maalikuningatar 2020 (HJK)
 Heimo Laaksonen ja Paavo Einiö -kiertopalkinto 2019 (HJK Helsinki)
 HJK Forzan jäsenten valitsema vuoden pelaaja 2020, 2021 ja 2022
 Suomen Palloliiton hopeinen ansiomerkki 2010
 Suomen Palloliiton ansiomerkki 2022
 Kansallinen liiga. Tähtipörssin voitto 2022
 Kansallinen liiga. Vuoden pelaajaehdokas 2022
 Kansallinen liiga. Vuoden keskikenttäpelaajaehdokas 2019, 2020, 2022
 Suomen Maajoukkueen Kannatysyhdistys. SMJK palkinto 2022
 Nimetty Kansallisen liigan legendaksi syksyllä 2024

 Tilastot 
 Pelaajaura seura- ja maajoukkueissa 

Tilanne 22. lokakuuta 2022. Tilastossa päättyneen kauden 2022 aikaiset ottelut.
VuosiLiigaJoukkueOttelutMaalitKortitPeliminuutit2002SMFC Espoo160011532003SMFC Espoo12129262004SMMPS Helsinki00002004SMHonka Espoo143311772005SMHonka Espoo188115972006SMHJK Helsinki5214052006/071.FBLTurbine Potsdam10025592007/081.FBLTurbine Potsdam18238352008/091.FBLTurbine Potsdam14104902009AllsvenskanAIK Solna7106252010AllsvenskanAIK Solna00002010/112.FBLSC Freiburg187314612011/121.FBLSC Freiburg164013392013tauko000002014tauko000002015SMHJK Helsinki212313562016SMHJK Helsinki155212292017SMHJK Helsinki174015182018SMHJK Helsinki215015562019SMHJK Helsinki236117592020SMHJK Helsinki185216192021SMHJK Helsinki1522*12292022SMHJK Helsinki22531968
 kaudella 2021 Sainio sai ottelussa HPS - HJK suoran punaisen. Lukema ei sisälly varoitusmäärään.

 Pokal- ja Cup- ottelut 
VuosiCupJoukkueOttelutMaalitKortitPeliminuutit2002NSCFC Espoo3102702003NSCFC Espoo2001802004NSCMPS Helsinki00002004NSCHonka Espoo3112952005NSCHonka Espoo2211802006NSCHJK Helsinki00002006/07DFBTurbine Potsdam100902007DFB-LigapokalTurbine Potsdam00002007/08DFBTurbine Potsdam3101422008/09DFBTurbine Potsdam4301422010CupAIK Solna00002010/11DFBSC Freiburg110552011/12DFBSC Freiburg3011702015NSCHJK Helsinki5105402016NSCHJK Helsinki2212102017NSCHJK Helsinki4301942018NSCHJK Helsinkiepepepep2019NSCHJK Helsinki4103892020NSCHJK Helsinki4213602021NSCHJK Helsinki00002022NSCHJK Helsinki412317

 Europokaali ottelut 
VuosiUefa/NMLJoukkueOttelutMaalitKortitPeliminuutit2006/07UefaTurbine Potsdam2001152020/21NMLHJK Helsinki10090

 Maaottelut MM-/EM-karsinnat 
VuosiKilpailuMaajoukkueOttelutMaalitKortitPeliminuutit2006MM-karsintaSuomi2001242009EM-kisatSuomi3002022009MM-karsintaSuomi3001012011EM-karsintaSuomi2011662012EM-karsintaSuomi100622020EM-karsintaSuomi200112021MM-karsintaSuomi3001722022MM-karsintaSuomi100882022EM-kisatSuomi300160

 Maajoukkueturnaukset 
VuosiKilpailuMaajoukkueOttelutMaalitKortitPeliminuutit2007AlgarveSuomi10082008KiinaSuomi3001802008AlgarveSuomi4001732009KiinaSuomi3001592009AlgarveSuomi4002002011AlgarveSuomi4102852012KyprosSuomi200180
 Muut maaottelut 
VuosiKilpailuMaajoukkueOttelutMaalitKortitPeliminuutit2008MaaottelutSuomi4102912009MaaottelutSuomi3101162011MaaottelutSuomi4002662012MaaottelutSuomi100552017MaaottelutSuomi3001232022MaaottelutSuomi20061

 Nuorten arvokisat ja U-maaottelut 
VuosiKilpailuMaajoukkueOttelutMaalitKortitPeliminuutit2002Maaottelut U17Suomi U176003732003Maaottelut U17Suomi U176214142004EM-kisat U19Suomi U19161212222005EM-kisat U19Suomi U1910228992006MM-kisat U20Suomi U202021552008PM-kisatSuomi U23300235
Peliminuuteissa on jonkinverran eroja eri lähteissä Fifa, Uefa, Palloliitto, DFB ja Ruotsin palloliitto tai HJK.
U17 otteluissa peliaika 80 minuuttia.

 Lähteet 

Luokka:Suomalaiset jalkapalloilijat
Luokka:Vuonna 1986 syntyneet
Luokka:Elävät henkilöt